L 45/216
Eiropas Savienības Oficiālais Vēstnesis
LV
24.2.2022.
EIROPAS PARLAMENTS
2 1 — NODAĻA DATU APSTRĀDE, IEKĀRTAS UN KUSTAMAIS ĪPAŠUMS (turpinājums)
214
(turpinājums) Piezīmes
Šī apropriācija paredzēta tehnisko iekārtu un aprīkojuma iegādei, nomai, uzturēšanai, labošanai un pārvaldībai, jo īpaši: — dažādām fiksētām un mobilām iekārtām un tehniskajam aprīkojumam saistībā ar publicēšanu, drošību (arī programmatūru), ēdināšanu, ēkām, darbinieku apmācībai, iestādes sporta centriem u. c., — iekārtām saistībā ar iespieddarbiem, telefona pakalpojumiem, ēdnīcām, veikaliem, drošību, konferenču tehnisko aprīkojumu, audiovizuālo nozari u. c., — īpašām iekārtām (elektroniskām, informātikas un elektriskām) un ar to saistītiem ārpakalpojumiem.
No šīs apropriācijas sedz arī izdevumus par reklāmu saistībā ar norakstītā īpašuma tālākpārdošanu vai par tā nodošanu atkritumos, kā arī izdevumus par tehnisku palīdzību (konsultēšanu) jautājumos, kuros ir nepieciešamas ārēju speciālistu zināšanas.
No šīs apropriācijas sedz arī izdevumus par transporta pakalpojumiem tāda aprīkojuma pārvadāšanai, kas nepieciešams tehnisku konferenču pakalpojumu sniegšanai jebkurā pasaules vietā, kad tos ir pieprasījis deputāts, delegācija, politiskā grupa vai Eiropas Parlamenta struktūra.
Šie izdevumi ietver gan transporta izdevumus, gan visas ar tiem saistītās administratīvās izmaksas.
Saskaņā ar Finanšu regulas 21. panta 3. punktu piešķirtie ieņēmumi ir paredzēti 190 000 EUR apmērā.
216
Deputātu, citu personu un preču pārvadāšana Skaitļi (Nediferencētas apropriācijas) 2022. gada apropriācijas
5 065 000
2021. gada apropriācijas
Izpilde 2020. gadā
4 599 000
2 744 141,57
Piezīmes
Šī apropriācija paredzēta, lai segtu transportlīdzekļu (autoparks un velosipēdi) iegādi, līzingu, uzturēšanu, izmantošanu, labošanu, kā arī izdevumus par automašīnu, taksometru, autobusu un kravas mašīnu nomu ar šoferi vai bez tā, kā arī ar to saistīto apdrošināšanu un citas pārvaldības izmaksas.
Atjaunojot autoparku un pērkot, iegādājoties ar līzinga palīdzību vai īrējot automašīnas, priekšroka tiks dota automašīnām, kuras vismazāk piesārņo vidi, piemēram, hibrīdautomobiļiem.
Saskaņā ar Finanšu regulas 21. panta 3. punktu piešķirtie ieņēmumi ir paredzēti 100 000 EUR apmērā.